संसारभर छरिएर रहेका नेपाली समुदायबीच विक्रम संवतको पात्रो सुलभ गराउन महत्वपूर्ण भूमिका खेलिरहेका ‘हाम्रो पात्रो’ तथा ‘नेपाली पात्रो’ का प्रयोगकर्ताको संख्या १०–१० लाख छ । नेपालीद्वारा नेपालीका लागि निर्मित सवाधिक लोकप्रिय एप्सको नाम लिँदा यी दुई अग्रपंक्तिमै आउँछन् । ‘हाम्रो पात्रो’ मा तिथिमितिबाहेक समाचार, रेडियो, साहित्यिक ब्लग, विदेशी विनिमय दर एवं सुनचाँदीको मूल्य आदि पनि समावेश छन् ।
